Συγκεκριμένα, τον Νοέμβριο του 1790 ο Έντουαρντ Έντουαρντς, ως κυβερνήτης του πλοίου "Πανδώρα", απέπλευσε από την Αγγλία με διαταγές να «χτενίσει» τον Ειρηνικό για να συλλάβει τους υπεύθυνους για την Ανταρσία του "Μπάουντυ". Τον Μάρτιο του 1791 το "Πανδώρα" έφθασε στην Ταϊτή και συνέλαβε 14 άνδρες του "Μπάουντυ" που είχαν παραμείνει εκεί. Στη συνέχεια, το "Πανδώρα" άφησε την Ταϊτή αναζητώντας το πλοίο και τον ηγέτη της ανταρσίας Φλέτσερ Κρίστιαν.